|  |  |
| --- | --- |
| OTSUS | EELNÕU |
| Kadrina | 15. mai 2024 nr  |
|  |  |

Kadrina Vallavolikogu 20. märtsi 2024. aasta

otsuse nr 107 osaline muutmine

Kadrina vald esitas Riigi Tugiteenuste Keskuse poolt kureeritavasse meetmesse „Kohaliku omavalitsuse investeeringud jalgratta- või jalgteedesse“ taotluse toetuse saamiseks projektile „Kadrina kõnnitee raudteejaam - Neeruti tee“

Toetusena taotletav summa oli 400 000 eurot. Taotluse kontrollimisel ilmnes, et Kadrina valla, AS Eesti Raudtee ja Eesti riigi vahel on notariaalne maade isikliku kasutusõiguse leping sõlmitud pärast taotluse esitamise kuupäeva, mis on vastuolus meetme määrusega. Selleks, et Kadrina valla poolt esitatud taotlus oleks abikõlbulik tuleb vähendada taotletavat toetust summani

253 929 eurot, mis on 42% projekti kogumaksumusest ja tõsta garanteeritavat omaosalust 58% projekti kogumaksumusest.

Arvestades eeltoodut ning aluseks võttes kohaliku omavalitsuse korralduse seaduse § 6 lg 1, § 22 lg 1 p 8; ning Kadrina Vallavolikogu 2012. aasta 30. mai määrusega nr 50 kehtestatud Kadrina vallavara valitsemise korra § 7 lõike 2 punktid 1, 2 ja 3, Kadrina Vallavolikogu 20. märtsi 2024. aasta otsuse nr 107 ja lähtudes haldusmenetluse seaduse § 64 lõikest 1 Kadrina Vallavolikogu otsustab:

1. Muuta Kadrina Vallavolikogu 20. märtsi 2024 aasta otsuse nr 107 punkte 2 ja 3 järgnevas sõnastuses:

„2. Toetusena taotletav summa on 253 929 eurot“;

„3. Garanteerida Kadrina valla omaosalus käesoleva otsuse punktis 1 nimetatud projekti abikõlblike kuludega seotud tegevustest vähemalt 34% ulatuses ja kogu projekti maksumusest 58%“.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
|  |
| (allkirjastatud digitaalselt) |  |
| Madis Viise |   |
| volikogu esimees |   |
|  |   |